22 F. G. K R I E G E R 



Sed has omnes, de quibus egi, laudes una eaque insigni laude SIEGEN- 

 BEEKIUS cumulavit. Erat enim is , in quo vasta et multiplex doctrina, inge- 

 nium sagax et ferax coniunctum erat cum animi candore, integritate et 

 nobilitate. Summo litterarum amore imbutus, his promovendis, popularium 

 animis expoliendis, discipulorumque ingeniis eodem, quo ipse flagrabat, 

 literarum amore incendendis totam vitam dedicavit. Quodcumque munus 

 eius curae fuit mandatum, recte curavit et religiosa fide adniinistravit. 

 Erat assiduae diligentiae, indefessae industriae, tenacis constantiae exem- 

 plar. Animus illi erat candidus , modestus , a simulatione fucoque alienus ; 

 benignitate erat singulari, comitate et liberalitate , officiosus erga quem- 

 cumque et multorum studia sua doctrina sustentans; aequo et tranquillo 

 animo iniurias ferebat sibi illatas et auctoribus ignoscebat. Sincere aruoTe 

 homines omnes amplectebatur et prosequebatur , verbi divini non tantum 

 dignissimus interpres, sed etiam Divini Praeceptoris fidelis in paucis et 

 pius discipulus. 



Viribus corporis sensirn sensimque deficientibus die 26 mensis Novem- 

 bris, suis, Academiae Patriaeque ereptus est. 



Postridie eius diei quo mortuus est, collega poster carissimus, Vir Cl. 

 DE VRIES coram discipulis suis verba fecit de defuncto praeceptore et 

 amico; qua oratione amorem , venerationemque spirante exposuit, quantam 

 in illo nostra Academia iacturam fecerit. 



Quam viri eximii iacturam iusto dolore recolentes grato animo recorde- 

 mur, quot et quanta beneficia in totius patriae. emolumentum SIEGENBEE- 

 KIO accepta referamus. 



Pio officio defunctus, atque eorum coram vobis repetita memoria et 

 vita perlustrata, quorum mortem ut praesentem dolere numquani desini- 

 mus, ad alia licet transire gratiora et laetiora. 



Et primurn quidem hoc omnium laetissimum nobis accidit, Illustrissimi 

 huius Academiae Curatores ! quod omnes estis superstites et valentes , prae- 

 sertim quum haud diu sit , ex quo graviter nobis animus est comrnotus quum 

 nuntium acceperimus de uno vestrum cum ipsa morte graviter conflictante. 



